CELEX: 32013D0048
Language: hu
Date: 2013-01-22 00:00:00
Title: 2013/48/EU: A Tanács végrehajtási határozata ( 2013. január 22. ) az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/30
            
         
      A TANÁCS VÉGREHAJTÁSI HATÁROZATA
   
   (2013. január 22.)
   az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról
   (2013/48/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendeletre (1) és különösen annak 3. cikke (2) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács Írország kérésére a 2011/77/EU végrehajtási határozattal (2) pénzügyi támogatást nyújtott az országnak a a bizalom visszaállítására, a gazdaság fenntartható növekedéséhez való visszatérés lehetővé tételére, valamint Írország, az euroövezet és az Unió pénzügyi stabilitásának megőrzésére irányuló határozott gazdasági és pénzügyi reformprogramhoz való hozzájárulásként.
            
         
               (2)
            
            
               A 2011/77/EU végrehajtási határozat 3. cikkének (9) bekezdésével összhangban az Európai Bizottság a Nemzetközi Valutaalappal (IMF) együtt és az Európai Központi Bankkal (EKB) együttműködve elvégezte az ír hatóságok által az egyeztetett intézkedések végrehajtása terén elért eredményeket, valamint az intézkedések eredményességét és gazdasági-társadalmi hatását vizsgáló nyolcadik értékelést.
            
         
               (3)
            
            
               Írország jelentős eredményeket ért el a program banki tőkeáttétel csökkentésére vonatkozó célkitűzései terén. Két hazai bank már teljesítette vagy jól halad abba az irányba, hogy teljesítse a célul kitűzött 122,5 %-os hitel/betét arányt, amelyet az eredeti elképzelés szerint 2013 végére kell elérni. Ezeken kívül a harmadik hazai bank bizonyos mennyiségű nem alapvető eszközt adott el, és a számára előírt tőkeáttétel-csökkentési követelmények újra értékelésre kerülnek az Európai Bizottság banki szerkezetátalakítási tervre vonatkozó döntését követően.
            
         
               (4)
            
            
               Figyelembe véve az eddig elért jelentős eredményeket, a programban a bankok nem alapvető eszközeinek eladására vonatkozó nominális célértékek irányába ható, tőkeáttétel-csökkentésüket ellenőrző keret módosítása, valamint a fokozott monitoring, amely a nettó stabil finanszírozási rátájuk (NSFR) és a likviditásfedezeti rátájuk (LCR) javítását hivatott biztosítani, hozzájárulna a betétárazás indokolatlan torzulásának elkerüléséhez, valamint felkészítené a bankokat a Bázel III szerinti likviditáskövetelményeknek való megfelelésre.
            
         
               (5)
            
            
               E fejlemények és megfontolások ismeretében a 2011/77/EU végrehajtási határozatot módosítani kell,
            
         ELFOGADTA EZT A HATÁROZATOT:
   1. cikk
   A 2011/77/EU végrehajtási határozat 3. cikke a következőképpen módosul:
   
               1.
            
            
               A (8) bekezdésben a c) pont helyébe a következő szöveg lép:
               
                           „c)
                        
                        
                           a hazai bankok 2011. évi prudenciális likviditási értékelés (PLAR) keretében előírt, nem alapvető eszközök eladására és értékcsökkenésre vonatkozó nominális célértékek irányába történő tőkeáttétel-csökkentése, kivéve, ha nem született más megállapodás az Európai Bizottsággal a bankok szerkezetátalakítási tervének jelenleg folyamatban lévő értékelését, valamint a bankok által a releváns Bázel III likviditási, valamint a nettó stabil finanszírozási rátára (NSFR) vonatkozó követelményeknek a program szerinti fokozott monitoringkerettel összhangban történő teljesítése irányába tett előrelépés monitoringját illetően;”;
                        
                     
         
               2.
            
            
               A (10) bekezdés helyébe a következő szöveg lép:
               „(10)   Írország 2013 folyamán, az egyetértési megállapodással összhangban:
               
                           a)
                        
                        
                           stresszteszteket hajt végre az Európai Bankhatóság (EBH) vizsgálata alapján, amelyek a 2011. évi PCAR eredményeire, valamint a 2012. évi pénzügyi intézkedési programra épülnek. A stressztesztnek szigorúnak kell lennie és továbbra is megbízható hitelveszteség-előrejelzéseken és nagyfokú átláthatóságon kell alapulnia. Az eredmények közzétételének igazodnia kell a következő EBH-vizsgálat ütemezéséhez.
                        
                     
                           b)
                        
                        
                           csökkenti a hazai bankok 2011. évi PLAR keretében előírt, 2013 végére tervezett, nem alapvető eszközök eladására és értékcsökkenésre vonatkozó nominális célértékek irányába történő tőkeáttételét, kivéve, ha más megállapodás született az Európai Bizottsággal a bankok szerkezetátalakítási tervének jelenleg folyamatban lévő értékelése keretében, valamint nyomon követi a bankok által a releváns Bázel III likviditási, valamint a nettó stabil finanszírozási rátára vonatkozó követelményeknek a program keretében elfogadott fejlett monitoringkerettel összhangban történő teljesítése irányába tett előrelépést.”
                        
                     
         2. cikk
   Ennek a határozatnak Írország a címzettje.
   
      Kelt Brüsszelben, 2013. január 22-én.
      
         
            a Tanács részéről
         
         
            az elnök
         
         M. NOONAN
         
      
   
   
      (1)  HL L 118., 2010.5.12., 1. o.
   
      (2)  HL L 30., 2011.2.4., 34. o.